text: Ukrudtsbrænder satte ild til lade
  22 april 2011 kl. 14.09
  RØDDING. En uheldig gårdejer kom i eftermiddag til at antænde en lade, fordi han kom lidt for tæt på med sin ukrudtsbrænder.
  Gårdejeren ville med sin ukrudtsbrænder fjerne noget gammelt græs langs en lade. Men han måtte hurtigt sande, at der er god grund til at passe på med åben ild netop nu.
  Ukrudtsbrænderen fik antændt laden, der var fyldt med træ og gamle biler.
  Den voldsomme røg generede en overgang trafikken på den nærliggende Gram Landevej.
  